એલેકઝાન્ડર ફિલીપને આજના કલાકારોને લઈને ‘સાઈકો’નાં શાવરવાળા એ દ્રશ્ય પર દસ્તાવેજી ફિલ્મ બનાવવાનું એટલા માટે સૂઝ્યું કે ૪૫ સેકંડના એ દ્રશ્યને શૂટ કરતાં હિચકોકે જે મહેનત કરી હતી એનાથી આજના લોકોને તેઓ માહિતગાર માગતા હતા. હિચકોકને માત્ર શાવર-હત્યાનો એક સીન શૂટ કરતાં આખા સાત દિવસ લાગ્યા હતા. એ માટે ૭૮ કેમેરા સેટઅપ્સનો ઉપયોગ કરવામાં આવ્યો હતો અને બાવન (52) કટ્સ પછી એ દ્રશ્યનું શૂટિંગ ફાઈનલ થયું હતું. મૃત્યુ પામેલી યુવતીની આંખનો આખરી શોટ લેવા માટે ૨૬ શોટ લેવામાં આવ્યા હતા. ફિલીપે માટે જ એમની દસ્તાવેજી ફિલ્મને નામ આપ્યું છે – ’78/52: Hitchcock’s Shower Scene’. આ દસ્તાવેજી એક કલાક અને ૩૧ મિનિટની બની છે. એમાં તેમણે જેનેટ લેઈની પુત્રી જેમી લી કર્ટિસ અને હિચકોકની પૌત્રી ટેરી કેરુબાનો ઈન્ટરવ્યૂ પણ છે.